Toiset ihmiset eivät näytä olevan rikkaille niin kiinnostavia kuin muille. Rikkaita eivät välttämättä kiinnosta edes toiset rikkaat.

Tutkimuksen mukaan rikkaat katselevat kadulla ohikulkijoita vähemmän kuin köyhät.

Rikkaat osoittavat myös vähemmän empatiaa kuin köyhät.

Rikas tietää voivansa ostaa apua tarpeen tullen ja se vähentää kiinnostusta muihin ihmisiin.

Rikas tietää voivansa ostaa apua. Se voi vähentää tarvetta olla kiinnostunut muista ihmisistä. MOSTPHOTOS

Ihmisellä on taipumus kiinnittää huomiotaan sellaiseen, joka on meistä jollain tavalla arvokasta.

Tämä arvo voi syntyä siitä, että se jokin on meille uhka tai sitten se voisi antaa meille jotain eli voisimme hyötyä siitä jotenkin.

Ihmisillä on kuitenkin erilaisia käsityksiä siitä, mikä voi heille arvokasta. Tähän arvottamiseen näyttää Quartzin artikkelin mukaan vaikuttavan ihmisen varallisuus. Rikkaille toiset ihmiset eivät ole niin kiinnostavia kuin vähemmän rikkaille.

Yhdysvaltalaistutkijat laittoivat 61 vapaaehtoista kävelemään New Yorkin Manhattanilla Google-lasit silmillään. Heille kerrottiin, että he testailivat uutta teknologiaa. Oleellista oli kuitenkin se, että heiltä kysyttiin myöhemmin myös se, mihin yhteiskuntaluokkaan he kuuluivat.

Rikkaisiin kuuluvat eivät olleet kadulla liikkuessaan kiinnittäneet huomiota muihin ihmisiin niin paljon kuin ne, jotka olivat köyhempiä.

Psychological Science -lehdessä julkaisussa tutkimuksessa oli vielä toinenkin osa, jonka tulos oli täsmälleen sama: vauraat katselivat muita ihmisiä vähemmän kuin köyhät.

Vähemmän empatiaa

Monissa tutkimuksissa on selvitetty sitä, toimivatko rikkaat yhteisöissään eri tavalla kuin muut. Vastaus on ollut myönteinen.

Eräässä tutkimuksessa opiskelijoille näytettiin kaksi videota. Toisessa mies kertoi pation rakentamisestaan, toisessa kuvattiin perheen elämää kahden syöpäsairaan lapsen kanssa. Havaittiin, että rikkaat tutkittavat osoittivat vähemmän myötätuntoa lapsia ja heidän perheitään kohtaan kuin köyhemmät.

Erään tutkimuksen mukaan korkeassa sosioekonomisessa statuksessa olevat ihmiset lukivat toisten ihmisten kasvoilta huonommin tunteita kuin muut.

Vielä yhden tutkimuksen mukaan rikkaat opiskelivat kiinnittivät vähemmän huomiota vieraisiin ihmisiin, myös niihin, jotka olivat yhtä rikkaita kuin he itse.

Avun voi aina ostaa

Rikkaat näyttävät kaiken kaikkiaan kiinnittävän vähemmän huomiota muihin ihmisiin, oli näiden muiden ihmisten status mikä tahansa. Tämä voi vaikuttaa heidän suhteisiinsa ystäviin ja perheenjäseniin.

Raha siis saa tutkimusten mukaan käytöksen muuttumaan.

Yksi syy siihen, miksi rikas ei näe toisia, eikä anna muille ihmisille niin paljon arvoa kuin muut on mahdollisesti se, että rikas tietää voivansa aina ostaa apua sitä tarvitessaan.

Rahalla saa terveydenhuoltoa, hoivaa, lastenhoitoa, remontointia eli kaikkea sitä apua, mitä elämässä milloinkin voi tarvita.

Rikas voi kokea, ettei hän ole riippuvainen muista ja niinpä nämä muut eivät ole kiinnostavia tai erityisellä tavalla arvokkaita.